વાઢાયની ભુમિને તપોભુમિ અને તીર્થભુમિ બનાવનાર હરિહર સંપ્રદાયની સંતપરંપ્રાના મહાન તપસ્વી બ્રહ્મવેતા " બહુજનહિતાય" જેમણે પોતાનુ જીવન ઘસી નાખ્યુ એવા મહાન સંતશ્રી ઓધવરામજી મહારાજનો જન્મ વિક્રમ સંવત ૧૯૪૫ ના ચૈત્ર સુદ-૯ રામનવમીના પાવન દિને ભાનુશાલી કુટુંબમા થયો હતો. તેમના પિતાનુ નામ હેમરાજ ભક્ત અને માતાનુ નામ ચાગબાઇ હતુ. તેઓ તે સમયે અબડાસા તાલુકાના જખૌ બંદરે નિવાસ કરતા હતા. હેમરાજ ભક્તને મળેલા એક બ્રહ્નવેતા મહાત્માએ તમ્ની સંતસેવા અને પ્રભુ-ભક્તિથી પ્રસન્ન થઇ તેમને ત્યા એક મહાત્મા પુત્રરૂપે અવતરશે એવા આર્શીવાદ આપેલા.